《和佛印》
宋代·释元净

久仰真风扬四海，今朝邂逅欲生莲。
法灯晃耀皆蒙照，佛印灵玄孰可传。
诸子丛林禅里老，十方尘刹上中天。
烁迦罗眼周三际，豁破群迷量廓然。

作者简介：释元净（一○一一～一○九一），字无象，于潜（今浙江临安西）人，俗姓徐。年十岁出家，十八学于天竺慈云师，二十五岁赐紫衣及辩才号，后退居龙井寿圣院。哲宗元祐六年卒，年八十一。事见《咸淳临安志》卷七○、《栾城后集》卷二四《龙井辩才法师塔铭》。今录诗十八首。